ખોટા પ્રમાણપત્રના આધારે નોકરી મેળવેલ હશે તો તેમને નોકરીમાંથી બરતરફ કરવામાં આવશે. તેમજ નોકરી દરમિયાન મેળવેલ અનુદાન, ભથ્થા કે અન્ય નાણાકીય લાભોની વસુલાત કરવામાં આવશે. આવા પ્રમાણપત્રોના આધારે શૈક્ષણિક સંસ્થાઓમાં પ્રવેશ મેળવ્યો હશે તો પ્રમાણપત્ર રદ કરીને તેની સામે શિક્ષાત્મક પગલાઓ લેવામાં આવશે. ઉપરાંત જો કોઈ ડીગ્રી મેળવી હશે તો તે પણ રદ થશે તેમજ આ પ્રમાણપત્રથકી મેળવેલ લાભો જેવા કે, શિષ્યવૃત્તિ કે અન્ય લાભોની વસુલાત કરવામાં આવશે તેમ વસાવાએ કહ્યું હતું.